W měšćanskich dźělach Wojerec chcedźa tójšto zwoprawdźić
Wojerecy (AK/SN). Při hospodarskim planowanju města Wojerec za lěto 2018 maja so měšćanske dźěle na přiměrjene wašnje wobkedźbować. Tónle namjet frakcije Swobodnych wolerjow je měšćanska rada na zašłym posedźenju wobzamknyła. Zaměr je, plany naprawow w jednotliwych měšćanskich dźělach do hospodarskeho plana města zapisać. W Brětni-Michałkach, Němcach, Hórnikecach, Čornym Chołmcu a Ćisku bydli dohromady nimale 4 500 ludźi, štož wučinja 13 procentow cyłkowneho wobydlerstwa Wojerec.
Hač na Ćisk přeja sej na wšitkich wsach gmejnskeho dźěłaćerja. W Brětni-Michałkach maja dale za wažne, wuwiwać wólnočasny wobłuk při bliskowočerstwjenišću Cyhelowy hat, ponowić někotre puće a zastarać wobydlerjow ze spěšnym internetom. Nimo toho je trjeba, fasadu a třěchu pěstowarnje w nošerstwje CSB ponowić.
szl_Latn szl_Latn pol_Latn